﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net HRAMUL MÂNASTIRII SFÂNTUL DIMITRIE CEL NOU, MIDDLETOWN , NY Iubiți frați întru Hristos Domnul, Avem bucuria de a vă invita la sărbătoarea hramului mânăstirii Sfântul Dimitrie cel Nou din Middletown, NY ce va avea loc sâmbătă, 28 Octombrie 2017 Slujbele vor fi oficiate de IPS Nicolae, Mitropolitul Mitropoliei Ortodoxe Române a Celor Două Americi, înconjurat de un sobor de preoți din care vor face parte Pr Hrisostom de la Mânăstirea Putna, Pr Protopop și Secretar Eparhial Daniel Ene și alți preoți de la parohiile ortodoxe din Nord-Estul SUA și din România Vă așteptăm să ne bucurăm împreună de acest eveniment deosebit PROGRAMUL LITURGIC ÎN SAPTAMANA 23 - 29 OCTOMBRIE Miercuri 25 octombrie: Acatistul Sfântului Dimitrie, Izvorâtorul de Mir 7 00 PM Joi 26 octombrie: SFÂNTUL DIMITRIE, IZVORÂTORUL DE MIR Utrenie și Sfânta Liturghie 8 30 AM Vineri 27 octombrie: SFÂNTUL DIMITRIE CEL NOU, BASARABOV Utrenie și Sfânta Liturghie 8 30 AM UTRENIA ȘI SFÂNTA LITURGHIE ARHIEREASCĂ DIN ZIUA DE SÂMBĂTĂ, 28 OCTOMBRIE 2017, SE VOR SAVÂRȘI LA MÂNĂSTIREA SFÂNTUL DUMITRU, MIDDLETOWN, NY Duminică 29 octombrie: Utrenie și Sfânta Liturghie 8 30 AM FUNDRAISER BRANCH 1 00 PM Invitată Doamna Mariana Cuceu, Saint Paraskeva Chicago Orthodox Charity Preot Paroh: Marius Daniel Dumitrescu 917 592 2571 – mobil EVANGHELIA DIN DUMINICA A 23-A DUPA RUSALII Î și î n vremea aceea a venit Iisus cu corabia în ținutul Gherghesenilor, care este în fața Galileei Și, ieșind pe uscat, L-a întâmpinat un bărbat din cetate, care avea demon și care de multă vreme nu mai punea haină pe el și în casă nu mai locuia, ci prin morminte Văzându-L pe Iisus, a strigat, a căzut înaintea Lui și cu glas mare a zis: Ce ai cu mine, Iisuse, Fiul lui Dumnezeu Celui Preaînalt? Rogu-Te, nu mă chinui!, fiindcă poruncea duhului necurat să iasă din om, pentru că de mulți ani îl stăpânea; și era legat în lanțuri și în obezi, păzindu-l, dar el, sfărâmând legăturile, era dus de demon în pustie Și l-a întrebat Iisus, zicând: Care-ți este numele? Iar el a zis: Legiune Căci demoni mulți intraseră în el Și-L rugau să nu le poruncească să meargă în adânc Și era acolo o turmă mare de porci, care pășteau pe munte Și L-au rugat să le îngăduie să intre în ei; iar El le-a îngăduit Și, ieșind demonii din om, au intrat în porci, iar turma s-a aruncat de pe țărm în lac și s-a înecat Iar păzitorii, văzând ce s-a întâmplat, au fugit și au vestit în cetate și prin sate Atunci au ieșit locuitorii să vadă ce s-a întâmplat și au venit la Iisus și au găsit pe omul din care ieșiseră demonii, îmbrăcat și întreg la minte, șezând jos, la picioarele lui Iisus, și s-au înfricoșat Iar cei ce văzuseră le-au spus cum a fost izbăvit demonizatul Și L-a rugat pe El toată mulțimea din ținutul Gherghesenilor să plece de la ei, căci erau cuprinși de frică mare Atunci El, intrând în corabie, S-a întors înapoi Iar bărbatul din care ieșiseră demonii Îl ruga să rămână cu El Iisus însă i-a dat drumul, zicând: Întoarce-te la casa ta și spune cât bine ți-a făcut ție Dumnezeu Și el a plecat, vestind în toată cetatea cât bine i-a făcut Iisus (Luca 8, 26 - 39) Sa-i lasam pe copii in grija lui Dumnezeu, rugandu-ne pentru ei In învăţătura Părintelui Porfirie toate aceste sfaturi date părinţilor sunt legate de acela de a-şi încredinţa copiii lui Dumnezeu Dacă părinţii îşi încredinţează copiii lui Dumnezeu, „Dumnezeu le va purta de grijă” Părintele Porfirie îi sfătuia pe părinţi ca întotdeauna să vorbească cu Dumnezeu despre copiii lor în rugăciune „Invăţaţi-vă să-I vorbiţi lui Dumnezeu despre copiii voştri; decât să-i tot mustraţi, mai bine vorbiţi despre ei cu Dumnezeu ” Atunci, Dumnezeu îl va veghea cu harul Său pe copil, îl va păzi şi El însuşi îl va învăţa şi-l va creşte „Cel care îl aduce pe copil la viaţă poate totul [ ] Către El să ne îndreptăm şi Lui să-I cerem cu rugăciuni fierbinţi, încă din clipa zămislirii, să-i fie pruncului tefere trupul şi sufletul Şi El, cu dumnezeiasca lucrare a Duhului Sfânt, Se va îngriji şi de trup, şi de suflet Iar rugaciunile să nu înceteze, ci, născându-se pruncul şi crescând, să crească odată cu el şi rugăciunile voastre, ca să arătaţi cu adevărat că lăsaţi în grija lui Dumnezeu buna creştere a copilului vostru Iar când copilul se află sub ocrotirea şi paza lui Dumnezeu, să fiţi siguri că niciodată nu se va abate din calea cea dreaptă ” Dacă vorbim cu Dumnezeu despre copiii noştri, prin mijlocirea Lui vom vorbi şi cu ei în chipul cel mai adevărat, cel mai drept şi cel mai rodnic Pentru că atunci când părinţii îşi spun păsul lui Dumnezeu, El le vorbeşte mai departe copiilor cu harul Său, care se face întotdeauna auzit „Orice ai vrea să le spui, spune-le în rugăciunile tale Copiii nu vor auzi cu urechile lor, dar vor auzi ce vrem să le spunem când harul dumnezeiesc vine de-i luminează ” De aceea, Parintele Porfirie, îndeamnă: „Să vă rugaţi cât mai mult pentru copiii voştri ” „Pentru rugăciunea voastră [ ], Dumnezeu le va vorbi copiilor” şi-i va ajuta să fie mai buni Unei femei care avea probleme cu copiii ei, părintele îi spune: „Roagă-te, şi Dumnezeu o să vorbească sufletului lor şi ai să vezi că toţi or să se facă buni cu adevărat ” Vedem adesea cum copiii resping sfaturile părinţilor şi au obiceiul să li se împotrivească Când vine harul însă, nu se mai întâmplă aşa Tatăl a doi copii istoriseşte că Părintele Porfirie i-a dat aceste sfaturi: „Tot ce vrei să spui acestui copil, care are o fire mânioasă, spune-I lui Dumnezeu Ingenunchează înaintea Domnului şi cu ajutorul harului Său vorbele tale vor ajunge la copil ” Iar despre celălalt copil al meu mi-a spus: „Acest copil ascultă ce-i spui, însă ai grijă, ascultă, dar uită cu uşurinţă Prin urmare vei îngenunchea iarăşi şi vei cere ajutorul harului lui Dumnezeu, pentru ca sfaturile tale părinteşti să cadă pe pământ bun şi să poată da roade ” „Când vrei să spui ceva copilului tău - îi îndemna Părintele Porfirie pe părinţi -, spune-i mai bine Maicii Domnului, şi ea le va împlini pe toate Rugăciunea ta va fi ca o îmbrăţişare în duh, care-i va cuprinde pe copiii tăi şi-i va cuceri Vezi tu, câteodată noi vrem să-i luăm în braţe, şi ei nu se lasă Insă niciodată nu vor refuza o îmbrăţişare în duh ” La această „îmbrăţişare în duh” prin rugăciune îndeamnă iarăşi părintele spunând: „Mama nu trebuie să se mulţumească cu mângâieri simţite, ci să se deprindă cu mângâierea duhovnicească a rugăciunii De-l va mângâia fără rugăciune, copilul o va respinge Când însă, fără să-l mângâie, face în taina inimii rugăciune fierbinte pentru el, copilul simte în inima lui mângâiere duhovnicească, de neînţeles pentru el, care-l mână către mama sa Ca lumânarea să se mistuie maica în rugăciune pentru copilul ei! Să se roage în tăcere, cu mâinile ridicate către Domnul, si să-l îmbrăţişeze în taină pe copil ” Rugăciunea părintelui pentru copilul său e chip ceresc al iubirii ce-i poartă; căci văzând cu ochii smereniei ce strâmrorată şi neputincioasă e dragostea sa omenească, îşi lasă copilul în grija dumnezeieştii iubiri, atotputernică şi nemărginită Adică, după cum spune Părintele Porfirie, lasă „dragostea lui Dumnezeu, care înnoieşte şi preschimbă, să grăiască doar ea” (Jean-Claude Larchet) Sfantul Serafim de Sarov Cu ocazia praznuirii Sfantului Dimitrie Basarabov, anul acesta sunt aduse la Bucuresti, spre inchinare, un fragment din moastele Sfantului Serafim de Sarov Sfintele moaste ale Sfantului Serafim vor fi aduse pe 26 octombrie de catre delegatia Bisericii Ortodoxe Ruse condusa de Preafericitul Parinte Kiril, Patriarhul Moscovei Sfantul Serafim de Sarov este praznuit pe 2 decembrie S-a nascut pe 19 iulie 1754, in orasul Kursk din Rusia si a primit la botez numele Prohor Parintii sai, Isidor si Agatia Mosnin, erau oameni instariti, insa evlaviosi si milostivi Ajutau atat la construirea caselor cat si a bisericilor Ramane orfan de tata la varsta de 3 ani Din copilarie s-a bucurat de ocrotirea Maicii Domnului Prima minune a trait-o la varsta de 7 ani, cand a cazut din clopotnita unei biserici, fara a fi ranit Mai tarziu, s-a imbolnavit atat de grav, incat nimeni nu mai credea in vindecarea lui I se descopera in vis Maica Domnului, care ii promite ca-l va insanatosi Minunea vindecarii sale s-a petrecut in ziua urmatoare, cand niste monahi care purtau cu ei o icoana facatoare de minuni a Maicii Domnului, au fost nevoiti din cauza unei furtuni aparuta din senin, sa se adaposteasca in casa lui Prohor Acesta, dupa ce s-a inchinat la icoana, s-a vindecat in chip minunat La varsta de 17 ani, Prohor paraseste casa parinteasca pentru a deveni calugar Primeste binecuvantarea mamei si o cruce de care nu se va desparti niciodata La indemnul parintelui Dositei din pustia Kitaev, ajunge la Manastirea Sarovului Aici si-a indeplinit fara abateri sarcinile pe care le-a primit de la staretul sau Hranindu-se cu dragoste si ascultare, indemna la dobandirea pacii sufletesti: "Dobandeste pacea si mii de oameni se vor mantui in jurul tau" Isi intampina orice semen, indiferent de perioada anului, cu salutul: „Hristos a inviat, bucuria mea" In anul 1780, cuviosul s-a imbolnavit de hidropizie Din cauza acestei boli, intreg trupul ii era umflat din cauza retinerii apei din corp Le cere fratilor din obste sa nu se ingrijoreze de stare sanatatii sale si cere sa fie impartasit cu Trupul si Sangele Domnului Dupa ce primeste Sfanta Euharistie, i se arata Fecioara Maria, impreuna cu Apostolii Petru si Ioan Potrivit Traditiei, Maica Domnului spune despre Prohor ca "El este unul dintre ai nostri" si il atinge, moment in care primeste tamaduire de boala care-l stapanise Dupa 8 ani de ucenicie, Prohor este tuns in monahism cu numele de Serafim Cu binecuvantarea egumenului Isaia se retrage in pustie Un ucenic al sau marturisea ca Sfantul Serafim a privegheat vreme de o mie de zile si o mie de nopti pe o piatra in rugaciune Datorita bunatatii sale era vizitat de fiarele salbatice Matrona Pelescheeva, stareta Manastirii Diveevo, spune ca a fost martor cand Sfantul Serafim a hranit un urs chiar cu mana Revine in chinovia de la Sarov la porunca Maicii Domnului De retinut este si minunea care se petrece in fata lui Nicolai Motovilov, fiul duhovnicesc al parintelui Serafim de Sarov Acesta, dornic de a afla mai multe informatii despre dobandirea Duhului Sfant, are bucuria sa se impartaseasca in chip minunat de lumina necreata Vede fata Sfantului Serafim dintr-odata mai stralucitoare decat soarele Sfantul ii marturiseste "I-am cerut Domnului, din adancul inimii, sa te faca demn de a vedea cu ochii tai trupesti pogorarea Sfantului Duh, si iata ai devenit, ca si mine, cu totul luminos si te-ai umplut si tu de harul Sfantului Duh, caci astfel n-ai putea sa ma vezi in aceasta lumina" Sfantul Serafim de Sarov a trecut la cele vesnice pe 2 ianuarie 1833 si a fost canonizat in anul 1903 (Adrian Cocosila)